CELEX: 32020R0781
Language: hu
Date: 2020-06-12 00:00:00
Title: A Bizottság (EU) 2020/781 végrehajtási rendelete (2020. június 12.) az (EU) 2016/797 európai parlamenti és tanácsi irányelv átültetésére vonatkozó határidő meghosszabbítását követően az (EU) 2018/545 végrehajtási rendeletnek az alkalmazás kezdőnapjai és egyes átmeneti rendelkezések tekintetében történő módosításáról (EGT-vonatkozású szöveg)

15.6.2020   
               
               
                  HU
               
               
                  Az Európai Unió Hivatalos Lapja
               
               
                  L 188/11
               
            
         A BIZOTTSÁG (EU) 2020/781 VÉGREHAJTÁSI RENDELETE
         (2020. június 12.)
         az (EU) 2016/797 európai parlamenti és tanácsi irányelv átültetésére vonatkozó határidő meghosszabbítását követően az (EU) 2018/545 végrehajtási rendeletnek az alkalmazás kezdőnapjai és egyes átmeneti rendelkezések tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vasúti rendszer Európai Unión belüli kölcsönös átjárhatóságáról szóló, 2016. május 11-i (EU) 2016/797 európai parlamenti és tanácsi irányelvre (1) és különösen annak 21. cikke (9) bekezdésére,
         mivel:
         
                     (1)
                  
                  
                     Az (EU) 2016/797 irányelvet az (EU) 2020/700 európai parlamenti és tanácsi irányelv (2) módosította annak érdekében, hogy lehetővé tegye a tagállamok számára az (EU) 2016/797 irányelv 57. cikkének (1) bekezdésében említett rendelkezéseknek való megfeleléshez szükséges nemzeti törvényi, rendeleti és közigazgatási rendelkezések hatályba léptetésére vonatkozó határidő meghosszabbítását.
                  
               
                     (2)
                  
                  
                     A Covid19-világjárvány kitörése miatt késedelmet szenvedhet a 2008/57/EK európai parlamenti és tanácsi irányelv (3) szerinti azon járműtípus-engedélyek vagy forgalombahozatali járműengedélyek iránti kérelmek értékelése, amelyek tekintetében a megfelelő engedélyeket 2020. június 16. előtt kellett kiállítani. Ezért azokban a tagállamokban, amelyek az (EU) 2016/797 irányelv 57. cikkének (2) bekezdése szerint értesítést küldtek az Európai Unió Vasúti Ügynökségének (a továbbiakban: Ügynökség) és a Bizottságnak, és amelyekben az (EU) 2016/797 irányelvet 2020. június 16-tól kell alkalmazni, a nemzeti biztonsági hatóságnak a kérelmező kérésére az említett időpontot követően is el kell végeznie az értékelést. A nemzeti biztonsági hatóságnak 2020. október 30. előtt véglegesítenie kell a szóban forgó értékelést, és ki kell állítania az engedélyt.
                  
               
                     (3)
                  
                  
                     Azon tagállamok esetében, amelyek értesítést küldtek az Ügynökségnek és a Bizottságnak arról a szándékukról, hogy az (EU) 2016/797 irányelv 57. cikke (2a) bekezdésének megfelelően meg kívánják hosszabbítani az említett irányelv átültetésére vonatkozó időszakot, az (EU) 2018/545 bizottsági végrehajtási rendelet (4) egyes rendelkezései alkalmazását el kell halasztani, és azokat 2020. október 31-től kell alkalmazni. Az (EU) 2018/545 végrehajtási rendeletben meghatározott átmeneti rendelkezéseket szintén ki kell igazítani.
                  
               
                     (4)
                  
                  
                     Lehetséges, hogy egyes kérelmezők az (EU) 2018/545 végrehajtási rendelet szerinti kérelmeiket a jelenlegi alkalmazási határidőt figyelembe véve állították össze. A járműveknek mind a 2008/57/EK irányelv, mind az (EU) 2016/797 irányelv alkalmazásában meg kell felelniük az átjárhatósági műszaki előírásoknak és a vonatkozó nemzeti szabályoknak, valamint az alapvető követelményeknek. Az (EU) 2018/545 végrehajtási rendeletnek megfelelően benyújtott kérelmeknek tartalmazniuk kell vagy a járművek 2008/57/EK irányelvnek megfelelő üzembe helyezéséhez, vagy az azok (EU) 2016/797 irányelv szerinti forgalomba hozatalához szükséges valamennyi bizonyítékot. Ezért a kérelmezők számára lehetővé kell tenni, hogy az Ügynökséget és a Bizottságot az (EU) 2016/797 irányelv 57. cikke (2a) bekezdésének megfelelően értesítő tagállamok nemzeti biztonsági hatóságaihoz olyan kérelmet nyújtsanak be, amelyhez az (EU) 2018/545 bizottsági végrehajtási rendeletnek megfelelő bizonyítékokat csatolták. A nemzeti biztonsági hatóságoknak el kell fogadniuk ezeket a kérelmeket, és el kell tekinteniük a felülvizsgált kérelmek benyújtásától.
                  
               
                     (5)
                  
                  
                     Az (EU) 2018/545 végrehajtási rendeletet ezért ennek megfelelően módosítani kell.
                  
               
                     (6)
                  
                  
                     Az ebben a rendeletben előírt intézkedések összhangban vannak az (EU) 2016/797 irányelv 51. cikkének (1) bekezdésében említett bizottság véleményével,
                  
               
                     (7)
                  
                  
                     Az e rendeletben meghatározott intézkedések hatékonyságának biztosítása érdekében e rendeletnek az Európai Unió Hivatalos Lapjában való kihirdetését követő napon hatályba kell lépnie,
                  
               ELFOGADTA EZT A RENDELETET:
         
            1. cikk
            Az (EU) 2018/545 végrehajtási rendelet a következőképpen módosul:
            
                        1.
                     
                     
                        A 2. cikk (17) bekezdése helyébe a következő szöveg lép:
                        
                                    „(17)
                                 
                                 
                                    »vonatkozó időpont«: 2019. június 16. azon tagállamok tekintetében, amelyek nem értesítették az Ügynökséget és a Bizottságot az (EU) 2016/797 irányelv 57. cikke (2) bekezdésének megfelelően arról, hogy meghosszabbították az említett irányelv átültetési időszakát. Az említett időpont 2020. június 16. azon tagállamok tekintetében, amelyek az (EU) 2016/797 irányelv 57. cikke (2) bekezdésének megfelelően értesítették az Ügynökséget és a Bizottságot arról, hogy meghosszabbították az említett irányelv átültetési időszakát, és amelyek nem küldtek az Ügynökségnek és a Bizottságnak az (EU) 2016/797 irányelv 57. cikkének (2a) bekezdése szerinti értesítést. Az említett időpont 2020. október 31. azon tagállamok tekintetében, amelyek az (EU) 2016/797 irányelv 57. cikke (2a) bekezdésének megfelelően értesítették az Ügynökséget és a Bizottságot arról, hogy kiterjesztették az említett irányelv átültetési időszakára vonatkozó hosszabbítást.”;
                                 
                              
                  
                        2.
                     
                     
                        Az 55. cikk a következőképpen módosul:
                        
                                    a)
                                 
                                 
                                    a cikk a következő (4a) bekezdéssel egészül ki:
                                    
                                       „(4a)   „Az (1)–(4) bekezdéstől eltérve azokban a tagállamokban, amelyek az (EU) 2016/797 irányelv 57. cikkének (2) bekezdése szerint értesítették az Ügynökséget és a Bizottságot, és amelyekben az (EU) 2016/797 irányelvet 2020. június 16-tól kell alkalmazni, a nemzeti biztonsági hatóság a kérelmező kérésére 2020. június 16-át követően is elvégzi a 2008/57/EK irányelv szerinti járműtípus-engedély és/vagy forgalombahozatali járműengedély iránti kérelmek értékelését, feltéve, hogy még 2020. október 30. előtt kiállítja a járműtípus-engedélyt és/vagy a forgalombahozatali járműengedélyt.
                                       Amennyiben egy nemzeti biztonsági hatóság úgy véli, hogy 2020. október 30. előtt nem tudja kiállítani a járműtípus-engedélyt és/vagy a forgalombahozatali járműengedélyt, erről haladéktalanul tájékoztatja a kérelmezőt és az Ügynökséget, és ebben az esetben a (2)–(4) bekezdés alkalmazandó.”;
                                    
                                 
                              
                                    b)
                                 
                                 
                                    a cikk a következő (5a) bekezdéssel egészül ki:
                                    
                                       „(5a)   Az Ügynökség által 2020. június 16. és 2020. október 30. között kiállított járműengedélyekben és/vagy járműtípus-engedélyekben ki kell zárni azon tagállamok hálózatát vagy hálózatait, amelyek az (EU) 2016/797 irányelv 57. cikkének (2a) bekezdése szerint értesítették az Ügynökséget és a Bizottságot. Azon tagállamok nemzeti biztonsági hatóságai, amelyek ilyen értesítést küldtek:
                                       
                                                   a)
                                                
                                                
                                                   az Ügynökség által kiadott járműtípus-engedélyt a járműtípusoknak a 2008/57/EK irányelv 26. cikkével összhangban kiadott engedélyével egyenértékűnek tekintik, és a szóban forgó járműtípus tekintetében a 2008/57/EK irányelv 26. cikkének (3) bekezdését alkalmazzák;
                                                
                                             
                                                   b)
                                                
                                                
                                                   az Ügynökség által kiadott járműengedélyt a 2008/57/EK irányelv 22. vagy 24. cikkével összhangban kiadott első engedéllyel egyenértékűnek tekintik, és a 2008/57/EK irányelv 23. vagy 25. cikkével összhangban kiegészítő engedélyt adnak ki.”;
                                                
                                             
                                 
                              
                                    c)
                                 
                                 
                                    a (6) bekezdés helyébe a következő szöveg lép:
                                    
                                       „(6)   A (2) bekezdés a) pontjában, valamint az (5) és (5a) bekezdésben említett esetekben a nemzeti biztonsági hatóság és az Ügynökség együttműködnek egymással és összehangolják munkájukat az (EU) 2016/797 irányelv 21. cikke (5) bekezdésének a) pontjában említett elemekre vonatkozó értékelés elvégzése céljából.”;
                                    
                                 
                              
                                    d)
                                 
                                 
                                    a cikk a következő (7a) bekezdéssel egészül ki:
                                    
                                       „(7a)   „Azok a tagállamok, amelyek az (EU) 2016/797 irányelv 57. cikkének (2a) bekezdése szerint értesítést küldtek az Ügynökségnek és a Bizottságnak, a teherkocsikra vonatkozó ÁME-ről szóló 321/2013/EU rendelet melléklete 7.1.2. pontjának megfelelő és forgalombahozatali járműengedéllyel rendelkező tehervagonokat 2020. június 16. és 2020. október 30. között a 2008/57/EK irányelv alkalmazásában üzembe helyezési engedéllyel rendelkező járműként kezelik.”;
                                    
                                 
                              
                                    e)
                                 
                                 
                                    a cikk a következő (8) bekezdéssel egészül ki:
                                    
                                       „(8)   Azok a kérelmezők, akik a 2008/57/EK irányelv szerinti, jármű üzembe helyezésére vonatkozó engedély iránti vagy típusengedély iránti kérelmet nyújtanak be az Ügynökséget és a Bizottságot az (EU) 2016/797 irányelv 57. cikke (2a) bekezdésének megfelelően értesítő tagállamokban, 2020. június 16. és 2020. október 30. között a 29. cikk (1) bekezdésének és a 30. cikk (1) bekezdésének megfelelően összeállított és az I. mellékletnek megfelelő dossziét nyújthatnak be a nemzeti biztonsági hatóságnak.
                                       A nemzeti biztonsági hatóság a 2008/57/EK irányelv alkalmazásában elfogadja az e rendeletnek megfelelő, jármű üzembe helyezésére vonatkozó engedély iránti vagy típusengedély iránti kérelmeket.”
                                    
                                 
                              
                  
                        3.
                     
                     
                        az 56. cikk második albekezdésének helyébe a következő szöveg lép:
                        „Ezt a rendeletet 2019. június 16-tól kell alkalmazni azokban a tagállamokban, amelyek nem küldtek az Ügynökségnek és a Bizottságnak az (EU) 2016/797 irányelv 57. cikkének (2) bekezdése szerinti értesítést.
                        Ezt a rendeletet 2020. június 16-tól kell alkalmazni azokban a tagállamokban, amelyek az (EU) 2016/797 irányelv 57. cikkének (2) bekezdése szerint értesítették az Ügynökséget és a Bizottságot, és amelyek nem küldtek az Ügynökségnek és a Bizottságnak az (EU) 2016/797 irányelv 57. cikkének (2a) bekezdése szerinti értesítést.
                        Az 55. cikk (5a) és (7a) bekezdését 2020. június 16-tól valamennyi tagállamban alkalmazni kell.
                        Az 55. cikk (8) bekezdését 2020. június 16-tól kell alkalmazni azon tagállamokban, amelyek az (EU) 2016/797 irányelv 57. cikkének (2a) bekezdése szerinti értesítést küldtek az Ügynökségnek és a Bizottságnak.
                        Ezt a rendeletet 2020. október 31-től valamennyi tagállamban alkalmazni kell.”
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 12-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 138., 2016.5.26., 44. o.
         
         
            (2)  Az Európai Parlament és a Tanács (EU) 2020/700 irányelve (2020. május 25.) az (EU) 2016/797 és az (EU) 2016/798 irányelvnek az átültetési határidő meghosszabbítása tekintetében történő módosításáról (HL L 165., 2020.5.27., 27. o.).
         
            (3)  Az Európai Parlament és a Tanács 2008/57/EK irányelve (2008. június 17.) a vasúti rendszer Közösségen belüli kölcsönös átjárhatóságáról (HL L 191., 2008.7.18., 1. o.).
         
            (4)  A Bizottság (EU) 2018/545 végrehajtási rendelete (2018. április 4.) az (EU) 2016/797 európai parlamenti és tanácsi irányelv alapján a vasúti járművek és a vasúti járműtípusok engedélyezési eljárására vonatkozó gyakorlati szabályok megállapításáról (HL L 90., 2018.4.6., 66. o.).